1. Taskeen milti to 'sahil' saadagi men
Khuda ki ibadat aur bandagi men
2. Taskeen na ho to kuchh bhi nahin
Na sarwat na shauhrat is zindagi men
3. So ja 'sahil' ilteja khwabon ki hai
Shayad miley taskeen tujhe khuftagi men
4. Aansoo na baha ai dil e nadaan
Marz e ulfat nahin hai meharbaan
5. Maanta hun 'sahil' ke roz e paidaaish se hi
Ek muthi men hayaat aur ek men payaam e talabi hai
6. Andheron ka rishta raushani se hai gehra
Adavat ka jaise mahabat se hai
7. Koi mahabat karnewalon ko yeh samjhaaye
Ke dil de kar phir wapasi nahin hoti
8. Kho jaata hai 'sahil' tu khwabon men kyon
Kis raahat ki tujhe talaash hai
9. Maikade ko jeena seekha de Saqi

Kabhi aa, aur masti e dil e 'sahil' ko dekh

1. Qafas men hun, baal o par nahin, to kya hua

Naam parinda hai, khalaaon ka hun main sayyaara

1. Un unglion ke lams se kyon mai chhalak gayi

Kiski theen wo ungliaan, kaun wo fusoongar

1. Mujh se aa kar mil tanhayi men meri, varna

Hangaame men 'sahil' tu kho jaayega

1. 'Sahil' mere qafas ke yeh nishaan kya hain

Zamin aur yeh aasmaan kya hain

1. Toofaan miley mujhe to sahil ke aas paas

'Sahil', jannat qareeb hai kitni dozakh ke aas paas

1. 'Sahil', woh bandagi hi kya jo be kaif ho

Khuda ho ya ho majaazi sanam

1. Kya puchhta hai 'sahil' meeyaar e mahabat kya hai,
Us se jis ne khud ko na chaaha ho kabhi
2. Kya kijiye us dil ka chhalkaata hai jo,
Jaam khushi ka 'sahil' chashm pur num hi sahi
3. Rakh nek seerat, ban ja tabassum ka yaar,
Murawwat ki jaanib 'sahil' har insaan maail hota hai
4. Ranj o gham to meri khud ki eejaad hai,
'Sahil', khuda ne to sirf mehar hi bakhshi hai
5. Andhera raah dikhlaata hai ujaale ki,
'Sahil, din men sitaare kya dekhega

21. Ulfat hai mujhe tanhayi se apni

 Yaar apna hun main behtareen,,

 Mubarak hon tujhko tere kaakh o gulzaar

 'Sahil', nahin hun main shaukeen.

1. Kabhi toofaan kabhi maujon se khelta hai 'sahil'
Sahaara wo safiney ka, tamashhayion ka bhi
2. Zinda to hai per bad qismat wo kitna
'Sahil', jisey khuda ne bhi na yaad kiya
3. Kya gham bhi kabhi dilchasp hua, yeh to bata ai' sahil'
Kya ashkon men tujhe raahat mili, shaayad lazzat bhi kabhi
4. Na aane na jaane ki zururat kahin,
Zindagi to bas beetaane ke liye hoti hai
5. Kya soch ke rakha tha tu ne sahil ko takhallus,
Bata 'sahil', sahara hai ya kinara hai tu
6. Na chaand ke lab pe tabassum na hi aariz pe aatish,
Ai khursheed, kya jaagne ke iraade hain raat bhar tere
7. Gham ki sada suni na jis ne
Koi khushk dil aisa to na hoga, 'sahil'
8. 'Sahil', mujhe rang to deekhla de qaus e quzaah ke,
Barq se muqabila bhi kar lenge
9. Sun sada tu gumbad ki, ya sun faryaad dil apne ki
Ik ja hai aawaaz teri, ik ja teri rooh hai 'sahil'
10. Maashuq ko gar maana khuda to khuda se ja kar kahenge kya,
Bata 'sahil', tu hi bata, mahabat ka yeh nasha hai kya
11. Kisi aur raah per chal kar dekh le, intekhaab kar koi aur
Gulaab to 'sahil' gulaab hi hai, gulshan bhale koi aur
12. Har murjhaayi hui kali 'sahil', gawaahha hai is baat ki
Ke jaa chuki hai bahaar ab, daur khazaan ka hai
13. Aasaan nahin hai ghaalib khud pe aana kabhi
Maidaan e jung yeh mushkil bahot hai 'sahil'
14. Chashm se behtey aansoo hain qeemati bahot
'Sahil', gham ko na sajaana in moteeon se tu
15. Jab zabt kiye hain aansoo humne, falak se phir yeh baarish kya
Udaas kyon hai aasmaan, qismat ki 'sahil' hai saazish kya
16. Toofaan na aayen to sukoon kya ho

Haqeeqat men uljhe to fusoon kya ho

1. Woh bahaar hain 'sahil' to hum khazaan kyon,
Woh gulaab hain to hum barg bhi nahin kya?
2. Kabhi kathin to na tha karna toofaan ka saamna,
Ab to nadi bhi sumundur se waseeh lagti hai
3. Na samajh paayi shoa teri wus'at e maayusi 'Sahil',
Khursheed se ja kehne lagi, andhera zyada hai, kahin aur chal
4. Maidaan e jung hai zindagi, ghaalib aana mushkil hai,
Tu sar jhuka kar chal 'Sahil', zeest banegi dost
5. Mahabat kar ke dekh li, ab kya bacha hai zeest,
'Sahil', be wafaayi har haal men hayaat ki fitrat hai
6. Gham de ai zeest,to marham bhi de,
'Sahil', jaise maut har gaam humsafar hai teri
7. Rang Holi ke phailaao sirf surkh nahin,
Yaro, rang gulaab ke mukhtalif hotey hain
8. 'Sahil', chehre pe tabassum har haal men ho,
Kiya gham ko jis me qaabu wohi sikandar hai
9. Dum nikle jab 'sahil' to khushi se nikle,
Varna, bata jannat kya haasil hogi
10. 'Sahil' har kiran aaftaab ki suhaani hai bahot
Noor e khuda ho dil men jiske, roohani hai bahot
11. Gul de, shajar de, barg o baar de,

Pehle sabr de maalik, phir intezaar de

1. Humne naapa hai raasta ma'bad se maikhaane tak
Bata 'sahil', taskeen ki talaash ab kahaan ho
2. Waqt ki raftaar to yaksaan hai 'sahil'
Tafreeq hai to kaf e dast ki lakeeron men
3. Sahil', be muraad hai zindagi, gar imaan na ho
Lab per naam khuda ka, zabaan per na ho
4. 'Sahil', haseen khwaab to aakhir khwaab hi hain
Kaun jaane nazaare jannat ke, kis ki qismat men likhe hain
5. Bazm e mai, mauj e baadah, haseen saqi ka tassavvur
'Sahil', be khudi ke ilaawa tujhe aur kya chaahiye
6. 'Sahil, har lafz gar dard e dil ko chhoo kar nikle
Us lams se shaayad jahaan ke masaail ka hul ho
7. Na baal o per, na hi parinde ka hunar
'Sahil' rakhta hai phir bhi, tamanna aasmaanon kI
8. Simoom ho ya saba, bahaar ho ya khazaan,
'Sahil, qaafila to na rukega na hi meer e karwaan
9. Kabhi gham men they dubey huay
Kabhi gharq mauj e darya men,
Toofan se tha kabhi
raabita
Kabhi justaju saahil ki thi.
10. Ab nazar men na kinara kahin
Manjhdaar men kashti saahil se door,
Taskeen to hai baatin men 'sahil',
Per waqt karta hai majboor.
11. 'Sahil', nabard men fateh paayi to kya jeete
Apni khaamion per ghalib aaye, to koi baat hai
12. Kabhi naam maikade ka sukoon tha 'sahil'
Yeh khaana kharaab kab hua, bata
13. Zamaane ki gardishon se ba khabar hain 'sahil'
Umeed na mahtaab se, na hi aaftaab se ab koi
14. 'Sahil', humsafar hain yeh zeest ki raahon per,
Adoo sahi, per gehra hai rishta mahabat aur nafrat ka.
15. Zindagi badi woh hai, is se dil na laga baithna,
Ik aarizi shai se 'sahil' phir mahabat kaisi-
16. Barf hai ya dil hai, 'sahil' gudaazi kaisi,
Shabnam ki qataar hai ya aansuon ka darya
17. 'Sahil', apne andar ke tifl ko na khona kabhi
Zindagi bilkul be maani ho jaayegi
18. Dhoka de kar mujh ko kya paayega 'sahil' koi
Jab rahegi usey phir justaju khud ki mustaqil
19. Haal dekhiye yaro aajke deendaar ka,
Ma'bad aur parastaar ka,
Dua mehr ki nahin, aarzoo daulat ki
Bata 'sahil' kya hoga aise gunahgaar ka
20. Jab kaafir ho sakta hai insaan, 'sahil'
To phir mughaalte ka shikaar kyon nahin
21. Khaak to bandhu khaak hi hai
Khaak na jaane koye,
Chalta phirta maanush bhi
'Sahil', ik din khaak hi hoye.
22. Dar per aa kar jo hawa dastak de per miley na
Degi woh taskeen kya, naseem ho ya ho saba
23. Buntey they khwaab kabhi auron ke
Ab apni khaatir sotey hain,
Fikr kabhi duniya ki thi
Ab apni khaatir rotey hain,
Tukhm botey they ghair baaghon men
Ab aangan men hi pirotey hain,
Khud gharaz nahin huay hum 'sahil'
Bas, majboori ko dubotey hain,
Per, dekh kar har subh khursheed ko
Beej ab bhi umeed ke botey hain.
24. Ai haamiye be kasaan, kahaan hai la makaan
Talaasha hai main ne yeh saara jahaan,
Aa tu hi bata ai maula mere
Milegi taskeen ab mujhe kahaan
25. Noor e khuda se rakh baatin men raabita

Us misbaah se ai 'sahil', raushan rahegi raah

1. 'Sahil', woh bandagi hi kya jo be kaif ho

Khuda ho ya ho majaazi sanam

1. Husn ko duzdeedaa nigaahi se miley nijaat,
Ya khuda kya yeh baat mumkin nahin
2. Kaash, mil jaaye woh nuqta zindagi jisey khud dhundti hai

Hayaat jab puchhti hai khud se, bol mera wujood kya hai

1. Kaash, mil jaaye woh nuqta zindagi jisey khud dhundti hai
Hayaat jab puchhti hai khud se, bol mera wujood kya hai
2. Hukm e naatiq men likha to bahot hai 'sahil'

 Per is insaan ko haq samjhaaye kaun

1. Kya dogey dosto, duaon men rahun to bahot hai

'Sahil', khuda ki inayat mujh per bahot hai

1. Jaan leva hoti hai tamanna 'sahil'

Gar lagaam dast e havas men ho

1. Mere daaman ke daaghon per tabsira kaisa

'Sahil', har zindagi ka yehi to tamaasha hai

1. Ai na insaaf e muqaddar itna to bata de

Kya tujh ko khabar hai apni, fikr meri mat kar

1. Lutf kya hai tanz men, qismat ko kyon kosta hai

Kami 'Sahil' tujh men hai, baatin men to jhaank zara

1. Sada e ehtijaaj ko kh-mosh mat honey dena
'Sahil', Istebdaad ki shuruaat wohi hoti hai
2. Riyaaz e ulfat men mauj e gul charaaghaan hai
Jis taraf dekhiye udhar rang e bahaaraan hai

Gar samajh jaao yaro dao pech mahabat ke
Zindagi bhar usey nibhaana phir aasaan hai

Varna, rozgaar e ulfat sirf mushkil hi nahin
Salaakhon ki woh ek dushwaar zindaan hai

Hum ne to na maana kabhi dushman kisi ko
Yaro, khaar bhi to aakhir gulon ka paasbaan hai

Us ne sahi samjha hai mafhum e hayaat , 'sahil'

1. Kor chashm ko dikhlaaye raah, baatin ki raushani
'Sahil', jo dekh sakey per dekhe na, lau uski hai kaun
2. Bata umeed kya rakhun us se main 'sahil'
Zindagi to khud qaza ki mehmaan hai
3. Aasaan nahin hai chalna raasti ki raah per

 'Sahil', momin huay hain log magar mushkilon ke saath

1. 'Sahil', gar ruk bhi jaaye waqt to kya hai

Dil to har bashar ka gaamzan hota hai

1. Dum e tehreer jab aata hai yeh khayal mujhe

Gar bana le koi nishaana e sawaal mujhe,

Bata 'sahil', gunaah tujhse sarzad huay hain kitne

Jawaab dena usey kitna hai mohaal mujhe

1. Sota hun to yaad e maazi men kho jaata hun

Aasoodagi men bhi 'sahil' kya ajab gham hain pinhaan

1. Mere daaman ke daaghon per tabsira kaisa

'Sahil', har zindagi ka yehi to tamaasha hai

1. Ai na insaaf e muqaddar itna to bata de

Kya tujh ko khabar hai apni, fikr meri mat kar

1. Lutf kya hai tanz men, qismat ko kyon kosta hai

Kami 'sahil' tujh men hai, baatin men to jhaank zara

1. Uqaab na sahi, baal o par na sahi, parwaaz to hum bhi kar lete

Gar zaat khaak na hoti 'sahil', zameen se yeh ulfat na hoti

1. Waqt ki ret per yeh tahreer kaisi
Aab me teri tasveer kaisi,
Sahil per khada hai 'sahil' tu
Waqt ki phir yeh zanjeer kaisi
2. Asl gauhar heera nahin, sukoon hai
Har bashar usi ka hi to mamnoon hai

Dosto, nek seerat aur ek shireen zabaan
 Yehi haqeeqi khazaana e qaaroon hai

Dhalta suraj dekh kar hairaan kyon hai 'sahil',
 Har subh ki tamanna to bas junoon hai

Maah o anjum bhi yaro, shikaar hain waqt ke
 Shab o roz ka tamaasha to fusoon hai

 Bata, haasil kya hoga umeedon se sirf
 Iraada hi bashar, gar tera zaboon hai

 Jaavidaani bhi 'sahil' saraab hi to hai
 Aaj arastoo kidhar, kahan aflatoon hai

 Yaad karta hun main jadd e amjad ko apne
 Ke ragon men meri, bhi wohi khoon hai

 Tujh per yaqin kya karun, ai zindagi, bata
 Jab tu khud hi qaza ko marhoon hai

 Phir kyon, ai 'sahil' hai chaah iski itni
 Ke har insaan zeest se maftoon hai

1. Jab baatin ki raushani bani kehkashaan meri
Raah zindagi ki 'sahil', hui pur taabaan meri
2. Gulsitaan men gulon ka hona to laazim hai
Biyaabaan men gul deekhlao to koi baat baney
Aftaab ke dhalne se andhera to hoga hi, magar
'Sahil', hamen tum chaand deekhlao to raat baney

99.. Asl gauhar heera nahin, sukoon hai
 Har bashar usi ka hi to mamnoon hai

Dosto, nek seerat aur ek shireen zabaan
Yehi haqeeqi khazaana e qaaroon hai

Dhalta suraj dekh kar hairaan kyon hai 'sahil',
Har subh ki tamanna to bas junoon hai

Maah o anjum bhi yaro, shikaar hain waqt ke
Shab o roz ka tamaasha to fusoon hai

Bata, haasil kya hoga umeedon se sirf
Iraada hi bashar, gar tera zaboon hai

Jaavidaani bhi 'sahil' saraab hi to hai
Aaj arastoo kidhar, kahan aflatoon hai

Yaad karta hun main jadd e amjad ko apne
Ke ragon men meri, bhi wohi khoon hai

Tujh per yaqin kya karun, ai zindagi, bata
Jab tu khud hi qaza ko marhoon hai

Phir kyon, ai 'sahil' hai chaah iski itni
Ke har insaan zeest se maftoon hai

100. Jab baatin ki raushani bani kehkashaan meri
 Raah zindagi ki 'sahil', hui pur taabaan meri

101. Gulsitaan men gulon ka hona to laazim hai
 Biyaabaan men gul deekhlao to koi baat baney
 Aftaab ke dhalne se andhera to hoga hi, magar
 'Sahil', hamen tum chaand deekhlao to raat baney

102. Jab baatin ki raushani bani kehkashaan meri

 Raah zindagi ki 'sahil' hui pur taabaan meri

103 Ab to,ja chuke hain 'sahil', sahil se bahot door

 Sumundur hai hamsafar, num chashm aur aab

104.. Kya nahin hai chaman koi khaaron baghair
 Us zeest se milao jo ho aazaaron baghair

105. 'Sahil', mahal patharon ke, zar ki aaraaish
 Per, falak hai ghar tera deevaaron baghair

 Ai khaak meri hamsafar, woh nazaara deekha
 Woh arsh e bareen, in sitaron baghair

 Do aatisha hai saqi, yeh mai teri aaj
 Kyon baaghbaan ka gulshan, hai angaaron baghair

 Yaaro, kya zuroori hain khwaab neendon ke liye
 Hum ne dekhen hain gul khuftah, bahaaron baghair

 Teri rahmat ke taalib hain bande tere maula,
 Per, nahin hai yeh duniya sazawaaron baghair

 Kya karenge hum 'sahil' daanishmandon ke beech
 Veeraan hai woh mehfil, apne yaaron baghair

106. Mafhoom gham ka na samjhaa, 'sahil dil ka rona hi bahot hai,
 Kya karenge hum jaan kar, jab shab ko sona bahot hai

107. Jo mojize ka rehta hai muntazir 'Sahil'
 Wo na samjhaa hai khuda ko na hi uska nizaam

108. Zarra khaak e dil ka, kaho tabaan kya hoga

 Ret per naqsh e pa kaho nishaan kya hoga

 Mat ban na tu aseer 'sahil' dil o dimagh ka

 Us se badh kar kahin koi zindaan kya hoga

 Justaju taskeen ki hai ai aabid, ai maikhwaar

 Dil men gar na ho sukun, to wahaan kya hoga

 Kyon takta hai rashk se tu maah o anjum ko

 Raahi, farda ki khabar nahin, jaavidaan kya hoga

 Koi na sunta hai teri na tere vaaiz ki

 Bata ai haamiye be kasaan, kya hoga

 Falak se kya maangta hai, khala se milega kya

 'Sahil', maula gar rahim nahin, aasmaaan kya hoga

109. Ai mushfiq e man kyon dooba hai tu khalwat e gham ki duniya men,

 Zara aankh to khol, baatin men jhaank, raunaq phir khalwat ki dekh

110. Arsh e bareen men hai shobada baaz,

aala Shaikh, tu to ek aam madaari hai, bas

111. Yeh gufatagu kaisi, vazahaton men ibhaam hai
Gumnaam hun, phir bhi ek mera naam hai

Hungama e baazaar ka shor o ghul hai nahin ,
Per, dahar men mere pur farjaam hai

Taskeen e tanhai to be nazeer hai, yaro
Kuche ki khalwat men mustaqil aaraam hai

Phool aangan men hain hamsafar mere
Unse rozaana meri dua o salaam hai

Bin bulaaye shaikh, hum kahin nahin jaate
Dar o deewaar, paasbaan, yeh kaisa nizaam hai

Khaak ka hissa hun, zameen per hain gaam
Per ilteja meri, ai 'sahil', sar e baam hai

112. Jab har khushi men ranj o gham hai shaami
Dhoondta hai kyon tu vajh e sukoon 'sahil'

Jidhar miley thaam le daaman e taskeen tu
Yaqin kya hai waqt ka, kab baney sang dil

Wo saba jo laati hai aangan tere bahaar
Khazaan ki bhi, wohi hawa to hai haamil

Fana hua hai duniya se naam haq ka aaj
Dekh lo jidhar chaaho har shai hai baatil

Munaafiq hai yeh duniya kaisi, dekh le ai 'sahil'
Labon per tabassum hai, per dil sabka bismil

113. Vaazeh, ghair vaazeh yeh bahas hai kyon
Shab o roz ka bhi maqaam hai alag

Lagaam e hukumat to hai tere haath
Sheikh, tera aur mera kaam hai alag

Mere humsafar, humnawa, humraahi
Safar e zeest per lekin anjaam hai alag

Naazuk tere gaam, hai haseen teri chaal
Jaanaan, ada e barq e khiraam hai alag

Sajaati hai makri jaal apna har roz
Kambakht insaan ka saja, daam hai alag.

Humne ki hai sair jahan bhar ki yaaro
Ghar apne ka lekin aaraam hai alag

'Sahil', kab tak piyenge mai e naab hum
Saqi ke yaan to gulfaam hai alag

114. Shaikh, chaah nahin hai kaakh ki, saaebaan bahot hai

Neendon ke liye meri yeh asmaan bahot hai

Qaamat kya hai teri shah, banda tu bhi rab ka hai

Paula sabka ek woh, meharbaan bahot hai

115. Mehmaan hain sab jahan men, mezbaan to ek hai

 'Sahil', manzil sabki wohi hai, rab ki baargaah to ek hai

116. 'Sahil', Aayina to bas aayina hai, husn to hai ek aks

 Khud ki hai pehchaan usey, haqeeqat nigaar hai woh

117. Tujhe yaad karegi 'sahil' to bas saba e subh

Channd sitaron ko bhala fursat kahan

118. Mat puchh us se tabassum kya hai

Us abr ka naam to

Baaraan hai,

Bahaar kya jaane ranj o gham

Us dard ka naam to khazaan hai

119. Kyon hota hai maayoos be sabab yeh dil

Wujood is ka apna hai, ai dost 'sahil,

Ikhtiyaar na tera na kisi aur ka

Veeraani ho khwaah ho bhari mehfil

Raah apni per chalta hai dil yeh sabka

Yehi jaane qaafile, yehi khud ki manzil

Nazzuk yeh bahot, bismil hota hai aasaan

Zakhm iske gehre, jaane kab hon mundamil

Naadaan hai, bikhar jaata hai yeh, 'sahil'

Yeh khilona sa dil kyon banta hai sang dil

120. Shauhrat kya, naam kya, khandar hai mujassama
Waqt ka ek jhonka bhi ban jaata hai wo zalzala

121. Dil se kar ke guftagu, iraade to pukhta they
Un ke huzoor men 'sahil', kyon zabaan rahi kh-mosh

122. Main takta hun usey, woh muskarata hai kyon,
Ai mere shajar, tu koi kaahin hai kya

123. Dil se kar ke guftagu, iraade to pukhta they
Un ke huzoor men 'sahil', kyon zabaan rahi kh-mosh

124. Sahil', tawqqo bhi jazba hai kaisa, mat puchhiye
Hasrat o tamanna na ho, to veeraani ho ru ba ru

125. Zururi hai tera raabita maazi se, ai 'sahil'
Mustaqbil ki kya khabar, guzra lamha bhi maazi hai

126. Chaah nahin hai kaakh ki, mera saaebaan bahot hai
Aaraam ke liye, ai dost Shaikh, asmaan bahot hai

Qaamat kya hai teri shah, banda tu rab ka hai
Maula sabka ek hai, woh meharbaan bahot hai

Vahshat pur is duniya men, khoon kharaaba bahot hai
Aansuon ka darya yaro, har su rawaan bahot hai

Zulmat per yaqin jab tha, waqt woh bhi dekha hai
Jis taraf aaj dekhiye, shak o gumaan bahot hai

Hanste chehron ke dil 'sahil', khush nahin hain, bata kyon
Puchho tum maula se yaaro, yeh gulshan veeraan bahot hai

127. Jalna aur bujhna to sham'a ka pesha hai, bas
Ai hawaao 'sahil' ki maano, tum yun hi chalti raho

128. But gar banaya rab ko 'sahil', baatin men phir hoga kya
Jo noor e khuda tere dil men hai, woh pathhar banega kya

129. 'Sahil', hum ne dekhi hain bahaaren khazaan men bhi,
Jab bhi himmat na haari na etimaad kum hua

130. 'Sahil', kaarwaan hai zindagi, meer hai khuda
Shab o roz ka yeh safar sabka hai juda

131. Az khud diya bayaan gunahgaar hun munsif
Dil apne men jhaank kar phir dena sazaa

132. But khaana, maikada, ibadat ke hain ghar
Bas, junoon hi milata hai rab se 'sahil'

133. Tumhen tafseel se kya bataaun tumhen chhahta hun 'sahil'
Tumhen fursat hai kahan aur hamari zabaan hai khaamosh

134. Le gayi hai aarzoo neend ab jaane kahan
Kya hai koi ab paas men lori sunaane wala

Haathon ki lakeeron ko takte guzri hai umr
In men pinhaan kya hai, hai koi bataane wala

Sukoon ka lutf jaan na ho to laazim hai yaro
Paas tumhaare hamesha ho, ek sataane wala

Naaraaz ho kar jaoge taskeen milegi kya
Na ho agar paas koi haseen manane wala

Gul hai, gulshan hai, baaghbaan aur jhoola
'Sahil', chahiye ek hamsafar, jhoola jhulaane wala

135. But gar banaya rab ko 'sahil', baatin men phir hoga kya
Jo noor e khuda tere dil men hai, woh pathhar banega kya

136. Mahabat men saudayi hotey hain, saudagar nahin
'Sahil', tijarat ke usool mukhtalif hotey hain

137. Arq e gulaab ho ya ho phir zoofaah
'Sahil', ibadat ke liye bas dil saaf chahiye

138. Rahnuma ban ne se pehle 'sahil', khud ko raah to deekha le
Phir, iraade hon pukhta, un raahon per chal kar deekha de

139. Muqaddar se haar to buzdili hai 'sahil'
Humne to qismat ke iraade bhi badle hain

140. Chaman ko jalte dekha ho jis ne
Usi ko shola e gham haasil hai,
Raakh dekhi to kya dekha 'sahil'
Woh sab ki intehayi manzil hai

141. Deen, be deen, 'sahil' yeh sab insaani eejaad hai
Khuda se mil kar puchhenge, tafreeq usne ki hai kya

142. Har subh nayi umeed, har shaam ek udaasi ,
'Sahil', yeh aaftaab bhi kaisa madaari hai

143. 'Sahil', vaadiyaan, naseem o saba, toofaan bhi
Ab, puchh zindagi se kya dekhaana baaqi hai

144. Sahil', woh daur e itfaal, woh maa ka gehwara
Woh nanha sa baazeecha, aaj ek hathiyaar hai naadaan haathon me
Haif

145. Sahil', subh ke suraj ko tu salaam kar
Phir, shab ko kar vida, aur aaraam kar

Az khud kar be parda, junoon tu apna
Jo bhi dil men aaye phir, usey tu irqaam kar

Maana subh o shaam ka khel hai zeest, dost
Magar,bikharti hai yeh hayat,kuchh intezaam kar

Badla hai zamaana aaj, peeri hai ik jurm
Tu to dost rakh aqdaar, buzurgon ka ehtiraam kar

Kyon dikhaani logon ko sadaqat apni 'sahil'
Guftagu maula se tu, ja sar e baam kar

146.

Rehti hai baat dil ki, pas e parda hamesha
Izhaar bhi kiya jaaye to adhoori hi hamesha

Phisalti zabaan per yaqin kya ho, kaho
Jab dil ko rehta hai ik ajeeb sa andesha

Na pehchaan pao ghairon ko to koi baat nahin
Yaro, apne aap ko to jaano, resha resha

Waqt ko na koso badalna hai uski chaal
Gardishon ka ghulaam hi rehta hai wo hamesha

Zabt e zukhan to wasf hai kamaal ka 'sahil'
Ravaan rehna to hai bechaari zabaan ka pasha

147. Qisse suna 'sahil' kuhan bahaar ke
Sabz shajar aur barg o baar ke

Chahchahaati chidiyaan, jirs e shabgeer
Naghme suna koi raag malhaar ke

Baat kar chaman ki, gulaab aur saman ki
Sunte hain roz logo, qisse hum daar ke

Hungaame dekho yaro, jahan bhar ke aaj
Zamaane yaad aate hain yaar e ghaar ke

Hanste chal 'sahil', roney ko to bahot hai

Lab pe rakh alfaaz sukoon o qarraaar ke

Dil bhar aaye dost to fikr na karna
Khwaab lena phir tu aasmaan ke paar ke

==========================

148. Insaan ka mazhab insaniyat hona chahiye
'Sahil', pairahan jo chaaho pehnao usey

Dil saaf o shaffaaf, man ainey ki tarah
Phir, jisey chaaho deekhao usey

Gar maante ho yaro khuda ne hai banaya
To khabt e mazhab mat deekhao usey

Jab tafreeq nahin hai mazhab ka mudda
To har haal men phir dafnao usey

Kya khwaahish munkir ki jannat nahin hai
Ai mazhab ke rakhwaalo, apnao usey

Zabt e sukhan men hi firasat hai, 'Sahil'
Yaaro, dil hai kotaah, samjhao usey

149. Apni be khudi men kar, fikr auron ki shaamil
Dawa aur dua 'sahil', donon isi men hain

150. Aaftaab ne gar na uthaaya kal
Tu le jaana aa kar, ai qaza mujhe
Aisa bhi faur kya hai 'sahil'
Tere haq men karni hai dua mujhe

151. Shaam ko lutf e jaam, subh ko dair o haram
'Sahil' bata, yeh bhi koi paarsaayi hai kya

152. Dekh, kaasa ba dast faqeer bhi shaadmaan hai
'Sahil', kya hum ne ameeri ki sazaa paayi hai-

153. Be baak hai woh insaan toofaanon se
'Sahil', aadat ho jisey musalsal toofaanon ki

154. Sahil', baat wajd ki ho to dost be shak hum se pooch
Mauumale jo siyasi aur pecheeda hain, ja firasatmandon se pooch

155. Waqt ka wujood bhi mujh se hai, ai 'sahil'
Gar main na rahun to phir mera waqt kya hai?

156. Sahil', masaail to bahot hain, koi hal to batao
Peeri men hai jawaan hain ab bhi, yeh kambakht dil

157. Yeah chasnd aur sitaare hain tohfa e neem shab 'Sahil', wo subh ka suraj hai sahar ki saughaat Kya kamaal banaayen hain tu ne , ya rab Farozaan yeh din aur yeh zulmat bhari raat

158. Kabhi chalti thi duniya us raaste per
Jo raasti ka kul raahguzaar tha

159. Aaj guzarte huay chund ashk girey
Bata 'sahil', kya woh tera hi ujda mazaar tha

160. Agar kho gaaye veeraani men to kya hua, 'sahil',
Gumraah huay wajdaani men to koi baat ho

161. Na samajh paayi shoa teri wus'at e maayusi 'sahil'
Khursheed se ja kehne lagi, andhera zyada hai, kahin aur chal

162. Khamoshi se badh kar toofaan nahin hai
Valvala yaaro be zabaan nahin hai,
Jaana hai sab ko baargaah men uski
'Sahil', rab se bar tar mezbaan nahin hai

163. Khudaaya, karam tera hai mustaqil, hai sab teri ataa
Badli karwat jab qismat ne, 'sahil' ki hai khata-

164. Yeah chaand aur sitaare hain tohfa e neem shab
'Sahil', wo subh ka suraj hai sahar ki saughaat
Kya kamaal banaayen hain tu ne , ya rab
Farozaan yeh din aur yeh zulmat bhari raat

165. Hum dekhte hain 'sahil', dair o haram men saqi ko
Kya jaam o subu o maikhwaar ab nahin hain

166. Tere kaakh o gulzaar, tere zar ke rahguzar
 'Sahil', mera koocha, meri gali, mere hamsafar

 Yaro, khushi ka ta'aluq ameeri se kya hai,
 Veeraani men dil hai khush, tang nahin nazar

 Tujhe fursat kahan, ke maah ko dekhe shaikh
 Hamen dil ki sham'a deekhati hai zulmat men badar

 Na maikhaana kahin na dair o haram koi
 Ai naaseh bata, , kya yeh maula ka hai dagar

 Maana ke jaavidaani saraab hai zuroor, per
 Zindagi to 'sahil' hai bahot taweel safar

 Jis ke dil men ho tasavvur aab e kauser ka
 Kya deekhaoge usey tum sumundur ka manzar

167. Gham diya mustaqil to ya rab, phir kar jannat ka vaada
 'Sahil', na sahi gulfaam wahan, per ho mai e naab ka baadaah

168. Ek qatra paseeney ka, gira jo kaase men
 Mehak aayi us se 'sahil', goya gulaab ki
 Socha phir karte hain, fuzul men hum yaro
 Tamanna kyon musalsal, majaazi asbaab ki

169. Yeh kya jagah hai dosto, yeh kaunsa dayaar hai"
 Yahan har parindah mujh jaisa hai, har pal mera yaar hai

Baadah hai mujh se koson door, nasha hai kuch ajeeb
Hosh o hawaas men hai sukoon, ghazab ka khumaar hai

Har su mere ik jaam hai, taskeen se bhar poor
Iram ka nazaare, na koi shor o ghul e baazaar hai

Tanhai ho to aisi ho, aur aisi jagah men 'sahil
Har shai goya ik hamsafar, har shai mera dildaar hai

'Yeh kaunsi jagah hai dosto, yeh kaunsa dayaar hai"
Hamen bhi bula bula le dost, maana tujhe qaraar hai

Yeh kya jagah hai dosto yahan khuda ki bhi chalti nahin
Kya karun, kya na karun, mujhe khula ikhtiyaar hai

Har ja hai gul, har ja chaman, na gard na ghubaar hai,
Yeh wo jagah hai 'sahil' mian jahan khazaan ka naam bhi bahar hai

170. Wo lams hi kya ragon men gar ravaan na ho lahu,
Wo zulf hi kya 'sahil' bata jisey chhoo kar barq na baney

171. Ulfat na sahi murawwat hi sahi
'Sahil', khuda masroof ho gar to jannat hi sahi

172. Mukhtalif hain tareqqay dil ko behlaane ke
Betaab dil ko 'sahil' bhi samjhaane ke

Ma'bad, khumgah ya kehkashan falak men
Neend na aaye to shab ko bitaane ke

Sar ba sajda raho, khwaah puja karo
Dil ki sada ko rab tak pahunchane ke

Vahdaaniyat ke qaail they insaan kabhi
Khayal badle hain kaise jadeed zamaane ke

'Sahil', jaane kitne khuda hain dilon men aaj
Log dhundte hain zariye khud ko sataane ke

Kya nahin hain yaro firasat mand koi
Khudaya, to hi bata raaz yeh faasile mitaane ke

173.

Aawaaragi

Aaghaaz hai yeh ke anjaam kisi fasane ka

Haqeeqat ya saraab jadeed zamaane ka

Kya saqi ne na di tumhen jagah soney ko

Kaho, kya yeh waqt hai koi ghar aane ka

Nasheman hai yeh koi musafir khaana nahin

Darja diya hai tum ne khumgah ko asaitaane ka

Tu hi bata kya kehti hai sada e saboori,

'Sahil', yeh koi waqt hai kya sabr aazmaane ka

Sukoon chhahiye yaro, basar e zindagi men

Kya karenge hum qaroon ke khazaane ka

174.Bhul raha hai 'sahil' tu mafhoom hayaat ka
 Fikr kyon hai turbat per tujhe gulfishaani ki

175. Dair o haram tere dil me hai, kar le tu tawaaf
'Sahil', kab mila hai sukoon kisi ko majaazi asbaab men

175. Kab chalega qaafila, kitni aur taakheer hai
'Sahil', hum to thahre musafir, rab kaarwaan ka meer hai

177. Rag rag men ravaan hai khushi ja usey tu mil
Muntazir kyon tu bahaar ka, bata mujhe 'sahil'

-178. Kabhi sochta hun main, ai'sahil' mian,
Kya rab alag hai qismat ke maaron ka

179 Vazn ashkon ka kab tak uthaaye chalega,
Tanhaayi men 'Sahil' bahaa lijiye

180. Dil mera hai zindaan 'sahil', aseer mera hai rab
Jab chaahun main riha karun, jab chaahun main qaid

181. Yun furt e shauq men guzri hai hayaat teri
'Sahil', sunte aaya hai dil har baat teri

Kya yaad aati hai ghar ki khumgaah men tujhe
Jab basar hoti hai sitaron tale raat teri

Kar tasleem, ai zindagi, ajal hi hogi ghaalib
Chal le chaal jo chaahe tu hogi maat teri

Ai khursheed, waqt tera bhi hai muqarrar zuroor
Dhaley ga din aur hogi phir andheri raat teri

Kab talak roothega tu zameen se, ai falak,
Mitegi kab yeh tishnagi, hogi kab barsaat teri

Mehfil hai yeh maikhwaron ki be hosh hai yeh dunya
Maanen hum, ai 'sahil' tujhko suney gar koi baat teri

182. Dil ki dhadkan ya tere saanson ki aawaaz

Raat ke sannate men yeh shor o ghul kaisa ,

Jeene ka ehsaas ya tera hona mere paas

In donon ke darmiaan yeh hungama kaisa

183. Zulmat itni hai jahan men ya rab, kor chashm hain tere log,
'Sahil' baaten hoti hain noor afshaani ki, jab aaftaab jhijakta hai nikalne ko

184. Tere karam per hi qaayam hain yeh duniya aur yahan ke log,
Maana bhatak gaya hai insaan ya rab, tu naa umeed mat hona

185. Is Raftaar e peshraft se kya mila hai 'sahil' bata
Na sukoon hai kisiko na chain o aman kahin,
Har su hai fitna,log but rahey hain
Maidaan e jung hai dunya, na chaman na saman kahin

186. Baaghbaan, be lutf hai ab chaman men aana
Ke khaaron ne kiya, band bulbul ka gaana,
Zabt e sukhan, zabt e zabaan, zabt e zameer
'Sahil', jurm hai kisi hasti ka mitaana

187. Khel hai yaaro, maidaan e jung mat banao
Khel ko mil kar sehrao pehnao,
'Sahil', jawaan khoon kya jaane zulm e taqseem
Kuhan hain bahot woh zaalim gehre ghao

188. Justaju raahaton ki kyon, kya ma'bad o khumgaah kaafi nahin
Kya nijaat tujhko chhahiye zeest se 'sahil', armaan ajal ka kyon

-Sahil', hijr o visaal to mizaan ke do palare hain
Jaise urooj o ghuroob haain fitrat e aftaab

189. Mai pila saqi, subh ho ya shaam
Nazron se pila dost, toot jaate hain jam

190. Main ne kuchh na maanga namaaz men
Bas, karam tera chahiye ai mere rab,
'Sahil', kahin bhool na jaaun main usey kabhi
Jab dar pe ho qaza aur jaan ba lab.

191. 'Sahil', falak ki nahin mehar khuda ki chaahiye
Aftaab, abr o baaraan, mah o anjum bhi to usi ke hain

192. Baad e marg bhi yaad aayega yeh jahan, 'Sahil',
Be khabar hun main lutf e firdaus se

193. Ajeeb hain log, baste hain jo , qareeb tere 'sahil'
Nahin hai kya dilon men unke, tujh sa naazuk dil

Mai hai, subu hai, hangaama ba pa hai saqi
Phir, kyon hai sooni be jaan aaj, maikade ki mehfil

Jaam hon masaavat ke, tafreeq na ho koi
Maikhwaaron men hai hamsari, jaam na ho ghaafil

Mushkil hai sukoon ka rehna mustaqil, ai yaro
Nuskha kya hai hamen bata, ai pur taskeen 'sahil'.

Aasaan nahin hai haasil taskeen, haail hain bahot
Maaniye kaaazim ko dosto, har haal men qaabil.

194. Na mumkin hai jeena bin masih 'sahil'
Darmaan hi na ho to kya kijiye

195. Gham hamsafar na ho to umeed kya karey
Aur bin umeed 'sahil' bata zindagi kya karey

196. Daane kitne hain tasbeeh men zaahid bata
Teri ibadat ka hisaab to le lun,
Chaman ka sukoon to nazaara hai yaro
'Sahil', chal ek gulaab to le lun

197. Ghazal kya hai bas sada e dil, 'sahil'
Nazm to zahn ka tamasha hai,
Ibadat men hai chaah khuda ki
Maikade men saqi to sirf nasha hai

198. Rishte naate kafan tak hain, zeest bhi kya zaalim hai 'sahil'
Jo phool chadhaane aate hain, woh maazi men kho jaate hain

199. Teri aah men hai toofaan, talatum woh zabardast
Jaanegi duniya 'sahil' tujhe, baad e marg tere

200. Gham e firaaq men dooba hai 'sahil' bata tu kyon
 Jab naazuk hai raabita zeest o qaza ka

201. Shaatir kaun hai bata 'sahil', hayaat ya qaza
 Ek jo barson jeeti hai aur ek jo hai lamha

202. Waade na karna 'sahil', zaamin banega kaun
 Zarra e khaak hai insan, kaho khaak se kya hai umeed

203. Shaatir kaun hai bata 'sahil', hayaat ya qaza

 Ek jo barson jeeti hai aur ek jo hai lamha

204. Vaade na karna 'sahil', zaamin banega kaun

 Zarra e khaak hai insan, bhala khaak se kya umeed

205. Apne hi khabt mizaaj ka gunahgaar hun main

 Zanjeeren kis kaam ki , khud men giriftaar hun main

Be khudi men hoti hai jab rab se guftagu

Mat kaho yaro mujhe ke hoshiyaar hun main

Khazan men bhi to khilte hain phool sahra ke

Tabassum dekh kar na sochna, gul e bahaar hun main

'sahil' hun, dil narm hai, pathhar na phenkna

Peeri ke is daur men, boseedah deewar hun main

Rab kaho, allah kaho ya kaho tum bhagwaan

Sar ba sajda na sahi, haq ka parastaar hun main

Di saaf hai dosto 'sahil' ka, saaf sheeshe ki tarah

Kahey jo chaahe munafiq duniya, yaaron ka yaar hun main

206. "Tum mere paas hotey ho goya jab koi doosra nahin hota"

 Afsos 'Momin", "sahil ke dil men rab hai mustaqil, woh tanha hahin hota

207. Behla le dil ko khilaunon se, ai 'sahil' tu

 Muztar bahot hai duniya, muztar hai tera dil

208. Sulag rahi hai aag ab, baatin men hai dhuaan

Kya isi liye lagta hai aaj udaas yeh aasmaan

Abr hain chaaron taraf andhera sa chhaya hua

Nahin hai falak men 'sahil', kyon kuchh bhi charaghaan

Faza men gar saba na ho to jeena hai mohaal

Takti hain falak ko aankhen, halak men tadapti jaan

Beroon men gar dhoondoge sukoon ke tum asbaab

Saraab bante hain yaaro phir dil ke sab armaan

Vazn ho jab dil per to jabal hai manind e per

Nahin hota uthaana 'sahil,' usey kabhi aasaan

208. Kabhi guftaar zindagi se kar ke dekh 'sahil'

Khauf qaza se usey, tujh se mazeed hai

209. Farq ky hai 'sahil' dhuaan aur dukhaan men

Ek ka rishta sham'a se hai aur ek ka dil se

210. Milana hai to kisi pir e mughaan se milaao

 Rahbar ho gar, raah jannat ki dikhaao

 Gul o khaar hotey hain chaman men 'sahil'

 Parinde ho to chahchaha kar dikhao

 Zameen per sitaare to bujhte hain roz

 Falak ke sitaron se ik roz milao

Raushan hai raah tumhari gar qismat badaulat

Ghar ja kar auron ke, unke diye jalaao

Umeedon aur khwaabon men jaagte rahey

'Sahil', tum hi hamen aa kar sukoon se sulao

211. Munfarid hai maana per yaktayi ka raaz hai kya

Ru ba ru ajal ke, 'sahil' tujhe naaz hai kya,

Yaaro, basar ki hai zeest sar ba sajda, hamesha

Is se badh kar kaho, koi andaaz hai kya

212. Shor o ghul nahin hai koi misl e khaamoshi
 Khaalipan ka ehsaas bhi 'sahil' zabaan rakhta hai,

213. Ik tukhm men nihaan hai sharah e hayaat
 'Sahil', tu gul o khaar ki baat mat kar

 Maat zindagi ki to tai hai, ai qaza
 Tu jeet aur haar ki baat mat kar

Ik boond ki taalib hai sookhi zameen
Ai abr, tu qataar ki baat mat kar

Aiyeena laya hun munsif, ghaur se dekh,
Kisi aur gunaahgaar ki baat mat kar

Paimaan shikan jahaan men, vaaiz
Tu aaj aitbaar ki baat mat kar

Falak hai meri chhat, ai 'sahil'
Tu dar o deewaar ki baat mat kar

214. Naya nahin hai raasta kuch jaana pehchaana sa hai
 Phir bhi kyon 'sahil' bata kuchh begaana sa hai

 Nikla hai tere maikade se daanishmand aaj , saqi
 Hosh o hawaas chhord kar, kuchh mastaana sa hai

 Yaad hai mujhe wo shor o ghul, wo hangama e baazaar
 Ai waqt, tera yaqeen kya, woh aaj veeraana sa hai

 Dair o haram ki dekhiye shaan o shaukat aaj
 Khandar bhi kabhi lagta tha mujhe, aasitaana sa

 Badla hai hai yun zamaan 'sahil', mere dekhte huay
 Ke aaj sach bhi lagta hai mujhe, kuchh bahaana sa

215. Sahil', but kadaah bhi to bas yaqeen e khuda hai
 Musa bhi to na dekh paaya tha usey

216.Gar phans gaya girdaab men, to sahil hai muntazir
 Gham men dooba 'sahil' to, phir kaun hoga sahara

217. Jab khud kiya intekhaab takhallus ka tu ne 'sahil'
 Phir, toofaanon aur sumundur se hai dar kyon tujhe
 Sayyara hai tu, shauq tujhe, khala ka hai be had
 Parwaaz ke liye to zururat nahin hai, per ki tujhe.

218. Sar ba sajda rahun main 'sahil', kab talak
 Umeed ko rakkhun main jaga kar, kab talak
 Dil ki sada kya dafn hui hai zameen men
 Waqt saath dega mera, bata kab talak

218. Qismat kya jaane had na insaafi ki
 'Sahil', taqdeer hai woh, koi munsif nahin

219. Sanjeedah na rahun to lutf yaaron ko milne men kya
 Hoshmand hun 'sahil', koi deewaana nahin

220. Subh o shaam ka tamasha, bas urooj o ghuroob
 'Sahil', be maani be sabab hai kya, aftaab ka safar

221. Goshe goshe men mehak gulsitaanon ki hai
Goshe goshe men khushbu zabaanon ki hai
'Sahil', dil se nikle lafzon ki baat hi kuchh aur hai
Firasatmandon ki nahin, baat deewanon ki hai

222. Tu khaak hai 'sahil', bo le tukhm gulaab ke
 Mehkegi phir zameen se teri, khusbu ik din baagh ki

223. Mera waqt mere hi wujood ki eejaad hai
Baad e marg mere 'sahil', yeh kya hoga?

224. Zabaan e khalq to bas jamhooriyat hai 'Zauq'
Isey main naqqara e khuda kaise samjhun,
Intekhaab to aaj bas ek sauda hai, 'Sahil',
Isey chunaao samjhun ya samjhun junoon

225. Dilaase na den log to behtar hai 'sahil'
Darmaan zakhm e dil ka to wqat hi hai

226. 'Sahil', mehnat men pinhaan sukoon bahot hai
Arq e mushaqqat se bana le sumundur tu apna

227. Paimaana e mahabat nahin Saqi, ab to jaam peeri ka pila
Bahot door ja chuka hai 'sahil', manjdhaar ke us paar

228. Etiraaf e gunah karun na karun, munsif
Teri adalat se badh kar baargaah e khuda hai,
Puchhega jab mujh se mera maula
Bata, sach ke siwa aur chaaraah bhi kya hai

229. Ai Zindagi,sukoon tera kidhar gaya, kyon dagmaga rahi hai tu
'Sahil', ghuroob honey ko hai khursheed, kal subh ki kisey khabar

230. Qarraar bhi ek parindah hai, khala men aur kabhi qareeb

'Sahil', udti hui shai hai woh, hawaaon ki tarah

231. Dilaase na den log to behtar hai 'sahil'

Zakhm e dil ka darmaan to wqat hi hai